ఆనంద భైరవి (1984 తెలుగు సినిమా)

thumb
ఆనంద భైరవి 1984 వ సంవత్సరంలో విడుదల అయిన ఈ చిత్రం హాస్య బ్రహ్మ జంధ్యాల దర్శకత్వంలో రూపొందించబడింది. ఈ చిత్రంలో గిరీష్ కర్నాడ్, సుత్తివేలు, మాళవిక, రాజేష్ తదితరులు నటించారు. ఈ చిత్రానికి రమేష్ నాయుడు సంగీత దర్శకత్వం వహించారు. ఇది కొండముది శ్రీరామచంద్రమూర్తి నవల చిరుమువ్వల మరుసవ్వడి ఆధారంగా నిర్మించబడింది. ఈ చిత్రానికి గానూ, జంధ్యాల ఆంధ్రప్రదేశ్ ప్రభుత్వం నుండి ఉత్తమ దర్శకునిగా బంగారు నందిని అందుకున్నాడు. ఈ చిత్రం 1984 లో ఎన్నో ప్రశంసలు అందుకున్నది.
కథా - కథనం
ఈ చిత్రము "కూచిపూడి" నృత్యము గూర్చి అవగాహన కల్పిస్తుంది. ఇందులో ఒక అబ్బాయి కూచిపూడి నాట్యాన్ని నేర్చుకుంటూ దాన్ని ఇబ్బందిగా భావిస్తుంటాడు. మరో వైపు అతని గురువు కూచిపూడి నృత్యాన్ని వారసత్వంగా ముందుకు తీసుకెళ్లడానికి తన శక్తిమేరకు కృషి చేస్తుంటాడు. చాలా రోజులు వెతికిన అనంతరం, ఒక అమ్మాయిని చేరదీసి కూచిపూడి విద్యను నేర్పి ఆయన కోరికను నెరవేర్చుకుంటారు. ఆ కాలములో ఆడవారు నృత్యము చేయరాదు, కనుక అయన కులము నుండి, ప్రార్ధనా మందిరముల నుండి బహిష్కరింపబడుతారు.

పాటలు - గాయకులు
"బ్రహ్మాంజలి" - ఎస్.పి.బాలు, రచన: బి. ఎల్. ఎన్.ఆచార్య 
"పిలిచిన మురళికి" - ఎస్.పి.బాలు, ఎస్.జానకి , రచన:వేటూరి సుందర రామమూర్తి 
"కొలువైతివా రంగ సాయి" - ఎస్.పి.బాలు, ఎస్.జానకి రచన:దేవులపల్లి కృష్ణశాస్త్రి 
"ఛైత్రము కుశుమాంజలి" - ఎస్.పి.బాలు, రచన: వేటూరి సుందర రామమూర్తి 
రా రా రా రాగమై - ఎస్.పి.బాలు, రచన:వేటూరి 
గురుబ్రహ్మ గురువిష్ణు గురుదేవో మహేశ్వర _(శ్లోకం) ఎస్ పి బాలసుబ్రహ్మణ్యం 
ప్రాణం ప్రాణం కలిసే ప్రణయం_ఎస్ పి బాలసుబ్రహ్మణ్యం, వాణి జయరాం,రచన: వేటూరి 
శృతికి దృతి లేదా బ్రతికే గతిలేదా _శిష్ట్లా జానకి, రచన: వేటూరి 
సముద్ర వాసనే దేవి పర్వత ఘన మండలే (పద్యం)_శ్రీపతి పండితారాద్యుల బాలసుబ్రహ్మణ్యం 
సుడిగాలిలోన దీపం కొడిగట్టి పోతే మాయం_ఎస్ పి బాలసుబ్రహ్మణ్యం, ఎస్ పి శైలజ, రచన: వేటూరి.
బహుమతులు, పురస్కారాలు
జాతీయ పురస్కారలు
ఉత్తమ ప్రాంతీయ చిత్ర దర్శకుడు
నంది పురస్కారాలు
ఉత్తమ చిత్రానికి గాను, బంగారు నంది
జంధ్యాల - ఉత్తమ దర్శకుడు
ఎస్. గోపాల రెడ్డి - ఉత్తమ ఛాయాగ్రహణం
కొండముది శ్రీరామచంద్రమూర్తి - ద్వితీయ ఉత్తమ కథా రచయిత

ఆంధ్రప్రదేశ్ చిత్ర విలేకరుల పురస్కారము 
ఉత్తమ చిత్రం
జంధ్యాల - ఉత్తమ దర్శకుడు
గిరీష్ కర్నాడ్ - ఉత్తమ నటుడు
విజయవాడ చిత్ర విలేకరుల పురస్కారము 
ఉత్తమ చిత్రం
జంధ్యాల - ఉత్తమ దర్శకుడు
రమేష్ నాయుడు - ఉత్తమ సంగీత దర్శకుడు
వంశీ పురస్కారములు 
ఉత్తమ చిత్రం
జంధ్యాల - ఉత్తమ దర్శకుడు
రమేష్ నాయుడు - ఉత్తమ సంగీత దర్శకుడు
కాంచన - ఉత్తమ నటి
సుత్తి వీరభద్ర రావు, సుత్తి వేలు - ఉత్తమ హాస్యనటుల జోడి
శ్రీలక్ష్మి - ఉత్తమ హాస్య నటి
కొండమూడి శ్రీ రామచంద్ర మూర్తి - ఉత్తమ కథ
కళాసాగర్ పురస్కారములు 
ఉత్తమ చిత్రం
జంధ్యాల - ఉత్తమ దర్శకుడు
రమేష్ నాయుడు - ఉత్తమ సంగీత దర్శకుడు
కొండమూడి శ్రీ రామచంద్ర మూర్తి - ఉత్తమ కథ
ఉత్తమ హాస్య నటుడు
ఉత్తమ హాస్య నటి
ఆంధ్రప్రదేశ్ సినీగోయర్స్ పురస్కారములు 
ఉత్తమ చిత్రం
జంధ్యాల - ఉత్తమ దర్శకుడు
రమేష్ నాయుడు - ఉత్తమ సంగీత దర్శకుడు
గిరీష్ కర్నాడ్ - ఉత్తమ నటుడు
ఉత్తమ నటి
ఉత్తమ హాస్య నటి
ఉత్తమ బాల నటి

హాస్యప్రియ రేలంగి ఎకాడమి పురస్కారములు 
ఉత్తమ హాస్య నటి
మద్రాస్ చిత్ర అభిమానుల పురస్కారము 
జంధ్యాల - ఉత్తమ దర్శకుడు 

 మూలాలు 
1.ఘంటసాల గళామృతము, కొల్లూరి భాస్కరరావు బ్లాగ్.

బయటి లింకులు

వర్గం:నంది ఉత్తమ చిత్రాలు
వర్గం:నవల ఆధారంగా తీసిన సినిమాలు
వర్గం:కాంచన నటించిన సినిమాలు
వర్గం:సుత్తి వీరభద్రరావు నటించిన సినిమాలు
వర్గం:సుత్తి వేలు నటించిన సినిమాలు